CELEX: 32020R2178
Language: fi
Date: 2020-12-15 00:00:00
Title: Komission täytäntöönpanoasetus (EU) 2020/2178, annettu 15 päivänä joulukuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Pouligny-Saint-Pierre” (SAN)) annetun komission täytäntöönpanoasetuksen (EU) 2020/1433 oikaisemisesta

22.12.2020   
               
               
                  FI
               
               
                  Euroopan unionin virallinen lehti
               
               
                  L 433/31
               
            
         KOMISSION TÄYTÄNTÖÖNPANOASETUS (EU) 2020/2178,
         annettu 15 päivänä joulukuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Pouligny-Saint-Pierre” (SAN)) annetun komission täytäntöönpanoasetuksen (EU) 2020/1433 oikaisemisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:
         
                     (1)
                  
                  
                     Komissio antoi 5 päivänä lokakuuta 2020 asetuksen (EU) N:o 1151/2012 52 artiklan 2 kohdan mukaisesti täytäntöönpanoasetuksen (EU) 2020/1433 (2), jolla hyväksytään nimityksen ”Pouligny-Saint-Pierre” (SAN) eritelmän muutos. Maininta asetuksen (EU) N:o 1151/2012 15 artiklan 4 kohdan mukaisesta siirtymäkaudesta, jonka Ranska on myöntänyt eräille toimijoille, on jäänyt erehdyksessä pois edellä mainitusta asetuksesta (EU) 2020/1433.
                  
               
                     (2)
                  
                  
                     Ranskan viranomaiset olivat todella ilmoittaneet komissiolle 20 päivänä joulukuuta 2018 päivätyllä kirjeellä, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 30 päivänä kesäkuuta 2025, oli myönnetty kahdeksalle Ranskan alueelle sijoittautuneelle toimijalle, jotka täyttävät mainitun artiklan edellytykset suojattua alkuperänimitystä ”Pouligny-Saint-Pierre” koskevien eritelmien muuttamisesta 22 päivänä marraskuuta 2018 annetun ja 8 päivänä joulukuuta 2018 Ranskan tasavallan virallisessa lehdessä julkaistun asetuksen mukaisesti.
                  
               
                     (3)
                  
                  
                     Kansallisen vastaväitemenettelyn aikana oli vastaanotettu kahdeksan vastaväitettä, jotka kaikki koskivat maidon tuotanto-olosuhteita ja tarkemmin sanoen sitä, että asianomaiselta maantieteelliseltä alueelta peräisin olevan rehun vähimmäisosuutta, joka määritellään eritelmässä, on mahdotonta noudattaa. Siinä todetaan, että ”Maantieteellisellä alueella tuotettujen rehujen (karkearehujen + täydennysrehujen) osuus karjan vuotuisesta kokonaisrehuannoksesta on vähintään 75 prosenttia”. Lisäksi kyseiset toimijat ovat laillisesti pitäneet kaupan ”Pouligny-Saint-Pierre” -juustoa keskeytyksettä vähintään viiden vuoden ajan ennen hakemuksen jättämistä, eli ne täyttävät asetuksen (EU) N:o 1151/2012 15 artiklan 4 kohdan mukaiset edellytykset. Näin ollen niille myönnettiin 30 päivään kesäkuuta 2025 asti jatkuvat siirtymäkaudet, jotka komission olisi nyt vahvistettava.
                  
               
                     (4)
                  
                  
                     Asianomaiset toimijat ovat: Earl de Vesche (N° SIRET 50317689300017) ; Ferme des Ages (N° SIRET19360598700026) ; Gaec de Villiers (N° SIRET 41293309500017) ; Jean Barrois (N° SIRET 33452601900016) ; Earl des Grands vents (N° SIRET 52325005800014); Earl du Start Chiebe (N° SIRET 50979878100019) ; Gaec de la Custière (N° SIRET 31928251300013) ; Gaec des Chinets (N° SIRET 35328804600017).
                  
               
                     (5)
                  
                  
                     Sen vuoksi täytäntöönpanoasetus (EU) 2020/1433 olisi oikaistava,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään täytäntöönpanoasetukseen (EU) 2020/1433 artikla seuraavasti:
            
               
                  ”1 a artikla
                  Edellä 1 artiklassa myönnettyyn suojaan sovelletaan siirtymäkautta, jonka Ranska on myöntänyt asetuksen (EU) N:o 1151/2012 15 artiklan 4 kohdan mukaisesti mainitun artiklan vaatimukset täyttäville toimijoille, alkuperänimitystä ”Pouligny-St-Pierre” koskevan eritelmän muuttamisesta 22 päivänä marraskuuta 2018 annetun ja 8 päivänä joulukuuta 2018 Ranskan tasavallan virallisessa lehdessä julkaistun asetuksen mukaisesti. ”
               
            
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä joulukuuta 2020.
            
               
                  Komission puolesta,
               
               
                  puheenjohtajan nimissä
               
               Janusz WOJCIECHOWSKI
               
                  Komission jäsen
               
            
         
         
            (1)  EUVL L 343, 14.12.2012, s. 1.
         
            (2)  Komission täytäntöönpanoasetus (EU) 2020/1433, annettu 5 päivänä lokakuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Pouligny-Saint-Pierre” (SAN)), EUVL L 331, 12.10.2020, s. 19.